 Aniga iyo saaxiibaday Siciid Maxamed Cabdi iyo CQaadir Cismaan Dubbad waxa aan u diyaargarownay socdaal aanu kagaga baxayno Burco oo aanu ku gaadhayno Jigjiga , socdaalkani wuu ka duwanyahay socdaalada kale , waa in aan la ogaan oo aan la dareemin ,jidka aanu iska ilaalino , waxa aanu sahaminoba markii ay taariikhdu ahayd 3092018 ayaanu ka baxnay Burco waxa aanu kaxaysanay gaadhi xaajiyad ah oo aanu si gaar u kiraysanay , maalintii iyo habeenkiiba waanu sii soconay , markii aanu gaadhnay deegaanka Riyo-xidho, goorsheegtuna ay ahayd inta u dhaxaysa 10ka illaa 11-ka habeenimo oo aanu in yar dhaafnay magaalada ayuu wadihii xaajiyaddu yidhi hadda ammaan baad tihiin waad ka soo gudubteen xadkii , waxa aan ku idhi jooji haddaba gaadhiga waxa aan arkaa riyo aan ku riyooday oo rumowday eh , waxa aan ugu warmay riyo aan arkay oo ahayd sidan : Markii ay ciidankii boolisku isku hareereeyeen gurigii aan hurday, ee aan hubsaday in ay i qabteen ,ayaan arkay meel daloosha oo ka mid ah saqafka guriga , maan sugine iyaga oo dibedda igu sugaya ayaan halkii koray oo xaluulay ,kadibna waxa aan ka baxay oo ka dhacay xagga dambe,markii ay sidaa labadayda lugood dhulka ugu dheceen ee aan yaqiinsaday in aan badbaaday baan maqlay cod aanan garnayn meesha iyo ciidda uu iiga imanyey oo igu akhrinaya aayadan : 